קייט בלאנשט

קת'רין אליזה "קייט" בלאנשט (באנגלית: Catherine Élise "Cate" Blanchett; נולדה ב-14 במאי 1969) היא שחקנית ומפיקת תיאטרון וקולנוע אוסטרלית זוכת שני פרסי אוסקר, ארבעה פרסי גלובוס הזהב, שלושה פרסי גילדת שחקני המסך, ארבעה פרסי BAFTA, כמו גם גביע וולפי בפסטיבל הסרטים ה-64 של ונציה.

בלאנשט השיגה הכרה בין-לאומית בסרט הדרמה ההיסטורית "אליזבת" משנת 1998, בו גילמה את דמותה של אליזבת הראשונה, מלכת אנגליה. היא אף ידועה בשל משחקה את מלכת העלפים הנעלים גלדריאל בטרילוגיית סרטי "שר הטבעות" וגילמה את קתרין הפבורן בסרט "הטייס", תפקיד עליו הוענק לה פרס אוסקר לשחקנית המשנה הטובה ביותר. היא שיחקה גם בסרטים "בבל", "רמז לסקנדל", "אני לא שם", "אינדיאנה ג'ונס וממלכת גולגולת הבדולח" ו"הסיפור המופלא של בנג'מין באטן". בשנת 2013 היא גילמה את הדמות ג'נט יסמין פרנסיס בסרטו של וודי אלן "יסמין הכחולה", עליו היא זכתה בביקורות מהללות ובפרס אוסקר לשחקנית הטובה ביותר.

==ביוגרפיה==
בלאנשט נולדה במלבורן, וויקטוריה שבאוסטרליה, למשפחה נוצרית-מתודיסטית. בתם של ג'ון, מורה אוסטרלית, ורוברט בלאנשט, ששירת בצי האמריקני יליד-טקסס שפגש את אמה של בלאנשט כשהוצב במלבורן ועבד מאוחר יותר כמנהל פרסום. כשבלאנשט הייתה בת עשר, מת אביה כתוצאה מהתקף לב. לה אח ואחות; אחיה הבכור, בוב, הוא מהנדס מחשבים, ואחותה הצעירה ג'נבייב, היא מעצבת תיאטרון.

בלאנשט למדה בבית ספר תיכון איסט אייבנהו במלבורן, ולאחר מכן השלימה את חינוכה הגבוה בקולג' המתודיסטי לנשים, שם גילתה את משיכתה למשחק. היא למדה כלכלה ואומנויות יפות באוניברסיטת מלבורן. לאחר לימודיה עזבה את אוסטרליה על מנת לטייל. בגיל 18, תיירה בלאנשט במצרים. עמית אורח במלון זול בקהיר שאל אותה אם היא מעוניינת להיות ניצבת בסרט, ולמחרת מצאה עצמה בסצנת קהל מריעה למתאגרף אמריקני שהפסיד למצרי. בלאנשט שבה לאוסטרליה ונסעה לסידני על מנת ללמוד במכון הלאומי לאמנויות דרמטיות; סיימה ב-1992 והחלה את קריירת התיאטרון שלה.

==קריירה==
===1993–2000===
בלאנשט ב[[פסטיבל הסרטים הבין-לאומי בברלין, 2007|טקסט=]]

תפקיד הביכורים הראשי שלה שלה, היה על הבמה בשנת 1993 במחזה של דייוויד מאמט, שם היא גילמה את אולינה. היא אף הופיעה כאופליה בהפקה היוקרתית משנת 1994–1995 של להקת התיאטרון האוסטרלית Company B של המחזה המלט, בבימויו של ניל ארמפילד. בלאנשט הופיעה במיני-סדרה האוסטרלית "Heartland", וכן במיני-סדרה" Bordertown" ובפרק "The Loaded Boy" של סדרת הטלוויזיה האוסטרלית "Police Rescue". הופעת הבכורה שלה בסרט טלוויזיה הייתה בסרט הטלוויזיה האוסטרלי משנת 1994 של "Police Rescue" כמורה ששודדים מחזיקים בה כבת ערובה. בלאנשט עשתה את הופעת הבכורה הבין-לאומית שלה בסרט כאחות אוסטרלית הנשבית בידי היפנים בסרט "לחיות בצל הכבוד" ("Paradise Road"), אותו ביים ברוס ברספורד. התפקיד הראשון שהעניק לה חשיפה רבה היה בסרט הדרמה ההיסטורית "אליזבת" משנת 1998, שהקנה לה מועמדות ראשונה לפרס אוסקר לשחקנית הטובה ביותר. בלאנשט זכתה בפרס באפט"א לשחקנית הטובה ביותר בתפקיד ראשי (פרס האקדמיה הבריטית לאמנויות הטלוויזיה והקולנוע) ובפרס גלובוס הזהב לשחקנית הטובה ביותר - סרט דרמה. בשנה שלאחר מכן הייתה בלאנשט מועמדת לפרס BAFTA בשל תפקידה בסרט הכישרון של מר ריפלי.

===2000–2011===

ב-2004 היא גילמה עיתונאית הרה בסרט ההרפתקאות והדרמה-הקומית "עמוק במים" שביים וס אנדרסון. 

בשנת 2005 זכתה בלאנשט בפרס אוסקר ובפרס באפט"א לשחקנית המשנה הטובה ביותר כששיחקה את קתרין הפבורן בסרט הטייס של מרטין סקורסזה. הדבר הפך את בלאנשט לאדם הראשון שזכה באוסקר עבור גילום דמותו של שחקן או שחקנית זוכה הפרס מן העבר. בלאנשט שכבר עתה קצרה שבחים, זכתה לקהל מעריצים חדש כשהיא הופיעה בטרילוגיית סרטי "שר הטבעות" בבימויו של פיטר ג'קסון. היא גילמה את תפקיד האלפית גבוהת הקומה גלדריאל בכל שלושת הסרטים.

ב-2006 כיכבה בלאנשט בסרט "בבל" ובסרט "רמז לסקנדל" שם גילמה את דמותה של שבה הארט. בלאנשט הייתה מועמדת בשלישית לפרס אוסקר עבור הופעתה בסרט. ב-2007, היא זכתה בפרס פסטיבל ונציה לשחקנית הטובה ביותר בשל גילומה של בוב דילן (אחת מ-6 שחקנים שגילמו את הדמות) בסרטו באורך מלא של טד היינס אני לא שם וגם שבה לתפקידה כאליזבת בסרט ההמשך לאליזבת הראשונה שנקרא אליזבת: תור הזהב. היא קיבלה מועמדות לאוסקר על 2 התפקידים: מועמדות לפרס שחקנית הטובה ביותר עבור גילומה של אליזבת, ומועמדות לפרס שחקנית המשנה הטובה ביותר עבור דמותו של בוב דילן.

בלאנשט אף סיימה צילומים של סרטו של סטיבן ספילברג "אינדיאנה ג'ונס וממלכת גולגולת הבדולח", שיצא לאקרנים בשנת 2008. ובאותה שנה היא שיחקה בסרט "הסיפור המופלא של בנג'מין באטן". היא גם דיבבה בסרט האנימציה "פוניו על הצוק ליד הים". ב-2010, היא שיחקה בסרט "רובין הוד" בביימו של רידלי סקוט. ב-2011 בלאנשט שיחקה בסרט "האנה" וגילמה את דמות האנטגוניסטית מריסה ויגלר.

בלאנשט הוכתרה על ידי מגזין "TIME" כאחת ממאה האנשים המשפיעים ביותר בעולם בשנת 2007 וגם אחת מהשחקניות המצליחות ביותר לפי מגזין "פורבס". ב-5 בדצמבר 2008 היא קיבלה כוכב משלה בשדרת הכוכבים של הוליווד. נכון לתחילת 2013, שבעה מבין הסרטים שהיא השתתפה בהם היו מועמדים לאוסקר; אליזבת' (1998), שר הטבעות (2001, 2002 ו-2003), הטייס (2004), בבל (2006) והסיפור המופלא של בנג'מין באטן (2008).

===2012–הווה===
ב-2012 היא דיבבה את דמותה של פנלופה בסדרת האנימציה הקומית "איש משפחה". 

ב-2012 גילמה בסרט "יסמין הכחולה" דמות המבוססת במידת מה על רות' מיידוף, אשתו של ברנרד מיידוף. הסרט קיבל ביקורות משבחות ובלאנשט זכתה בפרס אוסקר לשחקנית הטובה ביותר. בלאנשט ב[[פסטיבל הקולנוע בדוביל, 2013]]

בין השנים 2012–2014 היא גילמה את דמותה של גלדריאל מלכת האלפים בטרילוגיית סרטי "ההוביט" (פריקוולים לטרילוגיית סרטי "שר הטבעות").

ביולי 2013 היא שיחקה בתפקיד הראשי בתור ג'אנט יסמין פרנסיס בסרט המלודרמה "יסמין הכחולה" של וודי אלן. על משחקה בסרט זה זכתה בפרס אוסקר לשחקנית הטובה ביותר, פרס גלובוס הזהב לשחקנית הטובה ביותר - סרט דרמה ובפרס באפט"א לשחקנית הטובה ביותר בתפקיד ראשי. 

ב-2014 שיחקה בסרטו של ג'ורג' קלוני, "ציידי האוצרות" ("The Monuments Men"), המגולל את סיפורם של היסטוריונים המנסים להציל עבודות אמנות לפני שהיטלר ישמיד אותן. ב-2014, זכתה בלאנשט בפרס קריסטל למצוינות נשים בקולנוע.

ב-2015 כיכבה בסרטו של טרנס מאליק "אביר הגביעים". שיחקה בסרט "קרול", עיבוד קולנועי לספרה של פטרישה הייסמית' בבימויו של טוד היינס, על תפקיד זה קיבלה מועמדות נוספת לפרס אוסקר. 

באותה שנה שיחקה בעיבוד מחודש ל"סינדרלה", בתפקיד האם-החורגת המרשעת. דיבבה בסרט ההמשך "הדרקון הראשון שלי 2".

גילמה את דמות הראשית בסרט הטלוויזיה "Cancer Vixen" בבימויה של ג'ולי דלפי.

בשנת 2017 שיחקה בדרמה הרומנטית של הבמאי טרנס מאליק, "שיר לשיר". בנוסף, כיכבה בסרט גיבורי העל מבית אולפני מארוול "תור: ראגנארוק".

בלאנשט התמנתה ליו"ר חבר השופטים בפסטיבל הקולנוע בקאן 2018. באותה שנה שיחקה בקומדיית הפשע "אושן 8", ובסרטו של איליי רות' "הבית עם השעון המסתורי".

בשנת 2019 הופיעה בתפקיד הראשי בסרטו של ריצ'רד לינקלייטר "איפה את, ברנדט", שמבוסס על ספר מאת מריה סמפל.

בשנת 2022 הופיעה בתפקיד הראשי בסרטו של טוד פילד "טאר המנצחת", עליו זכתה בפרס גלובוס הזהב לשחקנית הטובה ביותר - סרט דרמה ופרס באפט"א לשחקנית הטובה ביותר בתפקיד ראשי והועמדה בפעם השמינית לפרס אוסקר בקטגוריית השחקנית הטובה ביותר.

==חיים אישיים==
בעלה של בלאנשט הוא המחזאי והתסריטאי אנדרו אפטון, אותו היא פגשה ב-1996 בעת הופעתה בהפקה של הסרט "The Seagull", הם נישאו ב-29 בדצמבר 1997 ויש להם ארבעה ילדים. בלאנשט ובעלה היו מנהלים אמנותיים למשך שלוש שנים של חברת התיאטרון של סידני החל מינואר 2008. החוזה שלהם כולל סעיף שיאפשר לכל אחד מהם לקחת שלושה חודשי חופשה בשנה על מנת לעסוק בפעילויות אחרות. בשנת 2009, נוצרו בולים חדשים הנושאים את דמותה וגם את דמותם של השחקנים ג'פרי ראש, ראסל קרואו וניקול קידמן בגלל תרומתם לתרבות האוסטרלית.

בריאיון לרשת סקיי ניוז, בלאנשט הגדירה את עצמה כ"פמיניסטית". בריאיון היא הביעה דאגה למעמדה של האישה כתוצאה מגל של שמרנות עולמית, לטענתה. היא גם מתחה ביקורת על הוליווד המקשה על נשים מבוגרות להשתלב בתעשייה. היא ציינה כי בעבר, בתור הזהב של הוליווד, התייחסו באופן מכובד לשחקניות מבוגרות כמו בטי דייוויס וג'ואן קרופורד.

בריאיון למגזין הבידור "וראייטי" במאי 2015 סיפרה בלאנשט כי בעבר ניהלה גם מספר מערכות יחסים עם נשים.

== אקטיביזם ==
בלאנשט ב[[פסטיבל הקולנוע בקאן, 2018]]

=== סביבתי ===
בלאנשט הייתה תומכת טווח ארוך בפעולה פרטנית וקולקטיבית בנושא שינוי אקלים ובעיות סביבתיות אחרות. בשנת 2006 הצטרפה לפרויקט האקלים של סגן נשיא ארצות הברית לשעבר, אל גור.

בין השנים 2008 ל-2011, חברת התיאטרון בסידני בהנהגתם של בלאנשט ובעלה אנדרו אפטון, יזמה תוכנית סביבתית רחבת היקף בשם Greening the Wharf, שהשקיעה באנרגיה סולארית, קצירת מי גשמים, אמצעי יעילות אנרגטית וניהול פסולת מיטבית. התוכנית זכתה בפרס הגלובוס הירוק שהתקבל על ידי בלאנשט ובעלה אפטון.

=== הומניטארי ===
בלאנשט עבדה עם הנציב העליון של האו"ם לפליטים (UNHCR) מאז 2015. במאי 2016 הודיע ה-UNHCR על מינויה לשגרירת רצון טוב בעולם. בלאנשט, יחד עם ידוענים אחרים, הציגו בסרטון של ה-UNHCR כדי לסייע בהעלאת המודעות למשבר הפליטים העולמי. בסרטון, שכותרתו "מה הם לקחו איתם", השחקנים קוראים שיר שכתב ג'ניפר טוקסוויג בהשראת חשבונות ראשוניים של פליטים, והוא חלק מהקמפיין "WithRefugees" של UNHCR, הכולל גם עתירה לממשלות להרחבת המקלט. לספק מחסה נוסף, שילוב אפשרויות עבודה וחינוך.

=== פוליטי ===

באוקטובר 2023, בלאנשט, יחד עם עוד קבוצה של 54 אמנים ואישים בתעשיית הבידור חתמה על מכתב פתוח לנשיא ג'ו ביידן. חותמי המכתב מבקשים מהנשיא ביידן לקרוא להפסקת אש בעזה ובישראל. המכתב מדגיש את המשבר ההומניטרי בעזה, נטען שם כי אזלו לתושבים אספקה חיונית כמו מזון, מים, חשמל ותרופות. למעט הבקשה לשחרור בטוח של בני הערובה אין במכתב התייחסות לכאב ולנזק שנגרם לתושבי ישראל בכלל ולישובים הסמוכים לעזה בפרט.

==פילמוגרפיה ופרסים==
בלאנשט בטקס [[פרסי האקדמיה האוסטרלית לאמנויות הקולנוע והטלוויזיה הראשון, 2012]]
<br />
{| class="wikitable"
|-
!שנה !! סרט !! תפקיד !! הערות ופרסים
|-
| 1990|| סרטנים|| מעודדת ||
|-
| rowspan="3" valign="center" |1997||אוסקר ולוסינדה|| לוסינדה לפלסטרייר ||
* מועמדת לפרס האקדמיה האוסטרלית כשחקנית הטובה ביותר
|-
|לפגוש את ליזי|| ליזי ||
* זכתה בפרס האקדמיה האוסטרלית כשחקנית המשנה הטובה ביותר
|-
|לחיות בצל הכבוד|| סוזן מקרתי ||
|-
|1998||אליזבת||אליזבת הראשונה, מלכת אנגליה||
* זכתה בפרס גלובוס הזהב בקטגוריית הדרמה
* זכתה בפרס BAFTA לשחקנית הטובה ביותר
** מועמדת לפרס אוסקר לשחקנית הטובה ביותר 
** מועמדת לפרס גילדת שחקני המסך כשחקנית הטובה ביותר בתפקיד ראשי
|- 1998 alice looking glass גרסה קולנועית חדשה ל"אליס בארץ הפלאות" של לואיס קרול שגרסתו לפני האחרונה נעשתה בשנת שבה קייט גילמה את האליס שיוצאת להרפתקה מעבר למראה

| rowspan="4" valign="center" |1999||בנגרס|| ג'ולי-אן ||גם מפיקה
|-
|הכישרון של מר ריפלי|| מרדית' לוג' ||
* מועמדת לפרס BAFTA כשחקנית המשנה הטובה ביותר
|-
|מגדל פיקוח|| קוני פלזון ||
|-
|בעל אידיאלי|| ליידי גרטרוד צ'ילטרן ||
|-
| rowspan="2" valign="center" |2000||רואה בקלפים|| אנבל 'אנני' וילסון ||
|-
|האיש שבכה|| לולה ||
|-
| rowspan="4" valign="center" |2001||חדשות הספנות|| פטאל קויל||
|-
|שרלוט גריי|| שרלוט גריי||
|-
|שר הטבעות: אחוות הטבעת||גלדריאל||
* מועמדת לפרס גילדת שחקני המסך על ביצוע מעולה של צוות שחקנים
|-
|בנדיטס|| קייט וילר ||
* מועמדת לפרס גלובוס הזהב כשחקנית הטובה ביותר בקטגוריית קומדיות ומיוזיקל
* מועמדת לפרס גילדת שחקני המסך כשחקנית משנה הטובה ביותר
|-
| rowspan="2" valign="center" |2002||שר הטבעות: שני הצריחים||גלדריאל||
* מועמדת לפרס גילדת שחקני המסך על ביצוע מעולה של צוות שחקנים
|-
|שמים|| פיליפה פאקארד ||
|-
| rowspan="4" valign="center" |2003||שר הטבעות: שיבת המלך||גלדריאל||
* זכתה בפרס גילדת שחקני המסך על ביצוע מעולה של צוות שחקנים
|-
|הנעדרת|| מגדלנה 'מגי' גילקסון||
|-
|קפה וסיגריות|| בתפקיד עצמה ושלי ||
|-
|ורוניקה גארין|| ורוניקה גארין || הייתה מועמדת לפרס גלובוס הזהב בקטגוריית הדרמה
|-
| rowspan="2" valign="center" |2004||עמוק במים|| ג'יין וינסלט-ריצ'רדסון ||
|-
|הטייס||קתרין הפבורן||
* זכתה בפרס אוסקר כשחקנית המשנה הטובה ביותר
* זכתה בפרס BAFTA כשחקנית המשנה הטובה ביותר
* זכתה בפרס גילדת שחקני המסך כשחקנית המשנה הטובה ביותר
** מועמדת לפרס גלובוס הזהב כשחקנית המשנה הטובה ביותר
|-
|-
|2005||דג קטן|| טרייסי הארט ||
* זכתה בפרס האקדמיה האוסטרלית כשחקנית ראשית הטובה ביותר
|-
| rowspan="3" valign="center" |2006||בבל||סוזן ג'ונס||
* מועמדת לפרס גילדת שחקני המסך על ביצוע מעולה של צוות שחקנים
|-
| הגרמני הטוב|| לנה ברנדט||
|-
|רמז לסקנדל|| שבה הארט ||
* מועמדת לפרס אוסקר כשחקנית המשנה הטובה ביותר
* מועמדת לפרס גלובוס הזהב כשחקנית המשנה הטובה ביותר
* מועמדת לפרס גילדת שחקני המסך כשחקנית המשנה הטובה ביותר
|-
| rowspan="3" valign="center" |2007||שוטרים לוהטים||ג'אנין || ללא-קרדיט
|-
|אליזבת: תור הזהב|| אליזבת הראשונה מלכת אנגליה ||
* מועמדת לפרס אוסקר לשחקנית הטובה ביותר

|-
|אני לא שם||בוב דילן||
* זכתה בפרס בפסטיבל הסרטים בוונציה כשחקנית הטובה ביותר
* זכתה בפרס גלובוס הזהב כשחקנית המשנה הטובה ביותר
* זכתה בפרס אינדפנדנט ספיריט כשחקנית המשנה הטובה ביותר
** מועמדת לפרס אוסקר כשחקנית המשנה הטובה ביותר
** מועמדת לפרס גילדת שחקני המסך כשחקנית המשנה הטובה ביותר
** מועמדת לפרס BAFTA כשחקנית המשנה הטובה ביותר
|-
| rowspan="2" valign="center" |2008||אינדיאנה ג'ונס וממלכת גולגולת הבדולח||אירינה ספאלקו ||
|-
|הסיפור המופלא של בנג'מין באטן|| דייזי ||
* מועמדת לפרס גילדת שחקני המסך על ביצוע מעולה של צוות שחקנים
|-
| rowspan="1" valign="center" |2009||פוניו|| גראנמא (סבתא) ||דיבוב
|-
| rowspan="1" valign="center" |2010||רובין הוד|| ליידי מאריון ||
|-
| rowspan="1" valign="center" |2011||האנה|| מריסה ויגלר ||
|-
| rowspan="1" valign="center" |2012||ההוביט: מסע בלתי צפוי||גלדריאל||
|-
| rowspan="3" valign="center" |2013||יסמין הכחולה|| ג'נט "יסמין" פרנסיס ||
* זכתה בפרס אוסקר לשחקנית הטובה ביותר 
* זכתה בפרס גלובוס הזהב כשחקנית ראשית הטובה ביותר 
* זכתה בפרס גילדת שחקני המסך כשחקנית ראשית הטובה ביותר 
* זכתה בפרס באפט"א לשחקנית הטובה ביותר בתפקיד ראשי
|-
|ההוביט 2: ישימון סמאוג||גלדריאל|| ללא-קרדיט
|-
|ההפיכה
|גייל לאנג
|אנתולוגיה המורכבת מ-18 סרטים קצרים
|-
| rowspan="3" valign="center" |2014||ההוביט 3: לשם ובחזרה||גלדריאל||
|-
| ציידי האוצרות || רוז וואלנד ||
|-
|הדרקון הראשון שלי 2|| וולקה ||דיבוב
|-
| rowspan="5" |2015
|אביר הגביעים|| ננסי ||
|-
|סינדרלה|| ליידי טרמיין ||
|-
|קרול|| קרול איירד ||גם מפיקה בפועל

* מועמדת לפרס גלובוס הזהב כשחקנית הטובה ביותר בסרט דרמה
|-
|אמת|| מארי מייפס ||
|-
|מניפסטו
|13 תפקידים שונים
|
|-
| rowspan="2" |2017
|משיר לשיר
|אמנדה
|
|-
|תור: ראגנארוק
|הלה
|
|-
| rowspan="3" |2018
|אושן 8
|לו
|
|-
|הבית עם השעון המסתורי
|גברת צימרמן
|
|-
|מוגלי: אגדת הג'ונגל
|קא
|דיבוב
|-
| rowspan="2" |2019
|הדרקון הראשון שלי: העולם הנסתר
|ואלקה
|דיבוב
|-
|איפה את, ברנדט?
|ברנדט פוקס
|
|-
| rowspan="3" |2020
| גברת אמריקה
| פיליס שלאפלי
| מיני-סדרה
|-
|עקורים
|פט מאסטרס
|סדרת טלוויזיה אוסטרלית
|-
|תוצרת בית 
|קריינית
|פרק: "Ride It Out"
|-
| rowspan="2" |2021
|אל תסתכלו למעלה
|ברי אדוונט
|
|-
| סמטת הסיוטים
| ד"ר לילית ריטר
|
|-
| rowspan="3" |2022
|טאר המנצחת
|לידיה טאר / לינדה טאר
|
* זוכה פרס BAFTA לשחקנית הטובה ביותר בתפקיד ראשי
* זוכת פרס האקדמיה האוסטרלית לאמנויות הקולנוע והטלוויזיה הבין-לאומי לשחקנית הטובה ביותר
** מועמדת לפרס אוסקר לשחקנית הטובה ביותר
|-
|גיירמו דל טורו מציג: פינוקיו
|ספרצאטורה הקוף
|דיבוב
|-
|בית הספר לטוב ולרע
|היסטוריאן
|קריינות
|-
| rowspan="2" |2023
|הילד החדש
|האחות איילין
|גם מפיקה

* מועמדת פרס האקדמיה האוסטרלית הבין-לאומית לאמנויות הקולנוע והטלוויזיה לשחקנית הטובה ביותר
|-
|ציפורניים
|
----
|מפיקה
|-
|2024
|בורדרלנדס
|לילית
|
|-
|TBA
|Black Bag
|
|
|-
|
|Rumours 
|
|
|}

=== מועמדויות לפרסים ===
בלאנשט הייתה גם מועמדת לשבעה פרסי אוסקר.

==קישורים חיצוניים==

* 

* [https://web.archive.org/web/20070311134859/http://www.afc.gov.au/faqs/osaustralians/actors/cate_blanchett.aspx Cate Blanchett]- Australian Film Commission
* [http://www.hebdos.net/jdc/edition352006/articles.asp?article_id=141137 Photo of Cate Blanchett in costume and article about the Montreal shoot of I'm Not There (in French)] 
* [http://www.homesite.com.au/resources/green-living/cate-blanchetts-greenovation Interview: Recent article about Cate's environmental renovation to her Australian home] 
* 
* 
* [http://www.eonline.co.il/content.asp?id=8093&sid=11 קייט בלנשט על עבודתה: "אני לא שופטת את הדמויות שלי"], באתר eonline , 15.12.03
* 
* [https://web.archive.org/web/20090627165652/http://seret.kolyom.co.il/actuality/index.asp?catCase=1&a=1&mon=6&year=2004&id=2933&all= ורוניקה גארין- ביקורת די.וי.די]
* 
* 
* [https://web.archive.org/web/20090627021604/http://www.moderntimes.co.il/list_movies.asp?list_type=PERSON&part=1&person_id=2643 סרטיה]
* יובל אברמוביץ', [https://web.archive.org/web/20180830185042/http://www.israelhayom.co.il/site/newsletter_article.php?a=6647 הוד מעלתה], ישראל היום, 21 במאי 2010
* 
* 
* 
* 
* 
* 

== הערות שוליים ==

קטגוריה:שחקניות קולנוע וטלוויזיה אוסטרליות
קטגוריה:מפיקות קולנוע אוסטרליות
קטגוריה:מפיקות טלוויזיה אוסטרליות
קטגוריה:מדבבות אוסטרליות
קטגוריה:פמיניסטיות אוסטרליות
קטגוריה:פעילות איכות הסביבה
קטגוריה:ביסקסואליות אוסטרליות
קטגוריה:שחקנים להט"בים אוסטרלים
קטגוריה:זוכי אוסקר: השחקנית הטובה
קטגוריה:זוכי אוסקר: שחקנית המשנה הטובה
קטגוריה:זוכות פרס באפט"א לשחקנית הטובה ביותר
קטגוריה:זוכות פרס באפט"א לשחקנית המשנה הטובה ביותר
קטגוריה:זוכי פרס גלובוס הזהב: קולנוע: שחקנית משנה
קטגוריה:זוכי פרס גלובוס הזהב: קולנוע: שחקנית ראשית בדרמה
קטגוריה:זוכי פרס גילדת שחקני המסך - שחקנים
קטגוריה:זוכי פרס ACTAA: השחקנית הטובה
קטגוריה:זוכי פרס ACTAA: שחקנית המשנה הטובה
קטגוריה:זוכי גביע וולפי
קטגוריה:אישים שהונצחו בשדרת הכוכבים של הוליווד: קולנוע
קטגוריה:אוסטרלים שהופיעו ברשימת טיים 100
קטגוריה:בוגרות אוניברסיטת מלבורן
קטגוריה:אוסטרליות שנולדו ב-1969
קטגוריה:אוסטרלים שנולדו ב-1969
קטגוריה:זוכות פרס קריסטל
קטגוריה:זוכות פרס איגוד מבקרי הקולנוע האמריקאי לשחקנית הטובה ביותר